Η **Καινήπολις** (αρχαία ελληνικά: Καινήπολις), ήταν πόλη της αρχαίας Λακωνίας, η οποία ανήκε στο Κοινό των Ελευθερολακώνων.

Τοποθεσία
---------

Η ονομασία *Καινήπολις* (Καινή πόλη = νέα πόλη), ήταν η μεταγενέστερη ονομασία της προϋπάρχουσας πόλης Ταίναρον. Τα ερείπια της Καινήπολις, βρίσκονται κοντά στο σύγχρονο οικισμό Κυπάρισσο της Λακωνίας. Η αρχαία πόλη απείχε από το ακρωτήριο του Ταινάρου σαράντα στάδια (περίπου 7.3 χιλιόμετρα), δια θαλάσσης, και αποτέλεσε την μετεξέλιξη της αρχαιότερης πόλης.

Ιστορία
-------

Στη στήλη της Καινήπολης υπάρχει επιγραφή με το όνομα Γάϊος Ιούλιος Λάκων, γιός του Ευρυκλή, που χρησιμοποιούσε το Πόρτο Κάγιο ως επίνειο. Όπως μαρτυρούν τα ευρήματα της περιοχής η Καινήπολη ήταν θρησκευτικό κέντρο, γνώρισε μεγάλη ακμή στη Ρωμαϊκή εποχή που διατηρήθηκε και τη Βυζαντινή εποχή μέχρι την εποχή του Ιουστινιανού. Το 467 οι κάτοικοι απέκρουσαν τους Βανδάλους του Γιζερίχου, ενώ το 533 ο Βελισσάριος προσέγγισε στο λιμάνι με τον αυτοκρατορικό στόλο. Η πόλη εγκαταλείφθηκε τον 6ο αιώνα, μάλλον μετά από ισχυρό σεισμό.

Λατρευτικές παραδόσεις
----------------------

Στη περιοχή βρίσκονται ορισμένες εκκλησίες, που μερικές έχουν κτιστεί στη θέση αρχαιοελληνικών ναών και με τα υλικά αυτών. Διακρίνουμε στον Άγιο Αντρέα κιονόκρανα και επιγραφή, στην Αγία Παρασκευή και στον Άγιο Πέτρο (Βασιλική 5ου ή 6ου αι.). Ο ναός της Αγίας Παρασκευής ταυτίζεται με το ιερό της Αφροδίτης που αναφέρει ο Παυσανίας και ο ναός της Παναγίας λέγεται ότι είναι ο ναός της Δήμητρας.

Παραπομπές
----------

1. ↑  «Logeion». *logeion.uchicago.edu*. Αρχειοθετήθηκε από το πρωτότυπο στις 4 Σεπτεμβρίου 2018. Ανακτήθηκε στις 8 Απριλίου 2017.
2. ↑  Παυσανίας, «Ελλάδος περιήγησις» «Λακωνικά», 25.9: "**Ταινάρου δὲ τῆς ἄκρας** πλοῦν ὅσον **τεσσαράκοντα σταδίων** ἀφέστηκε **Καινήπολις: ὄνομα δὲ ἦν πάλαι καὶ ταύτῃ Ταίναρον**. ἐν αὐτῇ δὲ μέγαρον Δήμητρος καὶ ἐπὶ θαλάσσῃ ναός ἐστιν Ἀφροδίτης καὶ ἄγαλμα ὀρθὸν λίθου. ἐντεῦθεν ἀποσχόντι τριάκοντα σταδίους Θυρίδες ἄκρα Ταινάρου καὶ πόλεως ἐρείπια Ἱππόλας ἐστίν, ἐν δὲ αὐτοῖς Ἀθηνᾶς ἱερὸν Ἱππολαί̈τιδος: ὀλίγον δὲ ἀπωτέρω Μέσσα πόλις καὶ λιμήν". [...]
3. ↑  «Pausanias, Description of Greece, \*lakwnika/, chapter 25, section 9». *www.perseus.tufts.edu*. Ανακτήθηκε στις 8 Απριλίου 2017.
4. ↑  «File\_000.jpeg». *Google Docs*. Ανακτήθηκε στις 8 Απριλίου 2017. [*νεκρός σύνδεσμος*]
5. ↑  «Greek Word Study Tool». *www.perseus.tufts.edu*. Ανακτήθηκε στις 8 Απριλίου 2017.
6. ↑  "From the point of Taenarum Caenepolis Αρχειοθετήθηκε 2018-09-04 στο Wayback Machine. is distant forty stades by sea. Its name also was formerly Taenarum".
7. ↑  Ανασκαφές > Ιστορία των Ανασκαφών > Πελοπόννησος > Λακωνία > Κυπάρισσος[*νεκρός σύνδεσμος*], Η εν Αθήναις Αρχαιολογική Εταιρεία, N. Δρανδάκης, ΠAE 1958, 199-219, (σελ. 199, σελ. 218), N. Δρανδάκης, ΠAE 1960, 233-245.

Εξωτερικοί σύνδεσμοι
--------------------

* J. McK. Camp II· G. Reger. «Places: 570322 (Kainepolis)». Pleiades. Ανακτήθηκε στις 10 Απριλίου 2017.
* Kainepolis, Kyparissos, στις ιστοσελίδες:  & , *Ψηφιακός Άτλας της Ρωμαϊκής Αυτοκρατορίας*, ("Digital Atlas of the Roman Empire", Johan Ahlfeldt, Department of Archaeology and Ancient History, Lund University, Sweden), Πανεπιστήμιο Λουντ, Λουντ, Σουηδία, πρόγραμμα: Pelagios.